
Vides izglītības programmas “EkVidO”
[bookmark: _Hlk79155376]ekskursiju un nodarbību uzvedības un drošības noteikumi

I. Uzvedības un drošības noteikumi

1. Vides izglītības programmas “EkVidO” ekskursiju un nodarbību (turpmāk – ekskursijas) dalībniekiem ir jāievēro tālāk uzskaitītie uzvedības un drošības noteikumi gan ekskursijas laikā, gan uzturoties ekskursijas norises vietā pirms un pēc ekskursijas. 

2. Ekskursijas dalībnieku grupas pedagogiem ir jāievēro tālāk uzskaitītie uzvedības un drošības noteikumi, jāiepazīstina ar tiem grupas dalībnieki pirms ierašanās ekskursijas norises vietā, kā arī jāuzrauga, lai ekskursijas dalībnieki ievērotu noteikumus. 

3. Vispārīgi uzvedības un drošības noteikumi:
1) Nedrīkst traucēt ekskursijas norisi un citus dalībniekus, t.sk., kliegt, grūstīties, trokšņot;
2) Jāievēro savstarpēja cieņa vienam pret otru un vidi. Fiziska un verbāla agresija nav pieļaujama;
3) Dalībnieki apņemas saudzēt un cienīt dabu, nepiesārņot apkārtējo vidi un ievērot principu: “Dabā ejot, ko atnesi, to aiznes!”;
4) Patvaļīgi atdalīties no grupas aizliegts;
5) Rūpēties par personīgajām mantām, nebojāt inventāru un nepiesavināties svešas mantas;
6) Dalībnieki paši rūpējas par savu drošību un veselību, nepieciešamības gadījumā griezties pēc palīdzības pie pedagoga vai ekskursijas vadītāja; 
7) Ierodas laikapstākļiem un pārgājienam mežā piemērotā apģērbā un apavos, nepieciešamības gadījumā izmanto repelentu pret kukaiņiem un/vai saules aizsargkrēmu; 
8) Ievēro ugunsdrošības noteikumus, ir uzmanīgi piknika laikā pie grila un/vai ugunskura;
9) Aizliegts piedalīties ekskursijā alkohola, narkotisko vai citu psihotropo vielu iespaidā.

4. Uzvedības un drošības noteikumi mežā un pie ūdens:
1) Nelauž un neposta labiekārtotas atpūtas vietas mežā, nerāpjas kokos, uz žoga un būvēm;
2) Netraucēt un netuvoties meža dzīvniekiem; neaiztikt un nebojāt dzīvnieku un kukaiņu mājvietas, dabas objektus; 
3) Dabas veltes (sēnes, ogas, riekstus u.c.) ēst atļauts tikai konsultējoties ar pedagogu vai ekskursijas vadītāju; 
4) Stingri aizliegts peldēties un/vai neapdomīgi uzvesties (piem., grūstīties, skraidīt, utml.) ūdens krātuves tuvumā; ziemas periodā – kategoriski aizliegts kāpt uz ledus. 

5. Uzvedības un drošības noteikumi vides izglītības centra “EkVidO” telpās:
1) Aizliegts bez atļaujas aiztikt telpu piederumus, iekārtas, tehniku, inventāru, vai veikt citas darbības, kas varētu apdraudēt savu un citu personu drošību, veselību vai kaitēt SIA “Rīgas meži” mantai;

6. Ugunsgrēka, avārijas vai dabas stihijas gadījumā ekskursijas dalībnieki seko ekskursijas vadītāja norādījumiem.

II. Tiesības, pienākumi un atbildība

7. Grupas pedagogu pienākums ir pirms došanās uz ekskursijas norises vietu informēt ekskursijas dalībnieku vecākus par došanos mežā, ērču aktīvo periodu un koduma izraisīto seku nopietnību. SIA “Rīgas meži” neuzņemas atbildību par ērču koduma izraisītajām sekām.

8. Ja ekskursijas laikā netiek ievēroti uzvedības un drošības noteikumi, ekskursijas vadītājam ir tiesības ekskursijas dalībniekiem aizrādīt, brīdināt, izraidīt no teritorijas, telpas, ekskursijas norises vietas vai pat pārtraukt mācību ekskursiju, kā arī uz ekskursijas norises laiku konfiscēt mantas, kas neatbilst drošības noteikumiem vai apdraud un traucē apkārtējiem, un aicināt iesaistīties policijas pārstāvjus konfliktsituāciju risināšanā, ja tas nepieciešams. 

9. Ekskursijas laikā tiek veikta videonovērošana, ja ekskursijas norises vietā ir uzstādītas videonovērošanas kameras un izvietotas informatīvas zīmes par videonovērošanu. SIA “Rīgas meži” kā personas datu pārzinis ir tiesīgs apstrādāt videonovērošanā iegūtos personas datus nolūkā -  īpašuma, dabas vides, personas veselības un dzīvības aizsardzība, un ar to saistītu noziedzīgu nodarījumu novēršana un atklāšana. Detalizēta informācija par videonovērošanas ietvaros veiktu personas datu apstrādi ir pieejama tīmekļa vietnes www.rigasmezi.lv sadaļā Personas datu apstrāde / Privātuma paziņojums ārējiem datu subjektiem.

10. Ekskursijas laikā var tikt fotografēta un/vai filmēta ekskursijas norise un dalībnieki. Ja vien SIA “Rīgas meži” nav saņēmusi rakstisku piekrišanu attiecīgai personas datu apstrādei, fotografēšanas un filmēšanas ietvaros netiek apstrādāti personas dati – fotogrāfijās un video materiālos netiek iekļauti personu sejas attēli, kas ļautu personu identificēt, un fotografēšana, filmēšana tiek veikta no attāluma vai no mugurpuses. Fotogrāfijas un/vai video materiāli, kuri nesatur personas datus (personu sejas attēlus) var tikt izmantoti publikācijām SIA "Rīgas meži" tīmekļa vietnē, sociālās saziņas platformās, kā arī elektroniskajos un drukātajos plašsaziņas līdzekļos. Iebildumu gadījumā ekskursijas dalībniekiem un grupas pedagogiem ir tiesības par tiem informēt ekskursijas vadītāju pirms ekskursijas sākuma, kā arī ekskursijas norises laikā.

11. SIA “Rīgas meži” un ekskursijas vadītājs neuzņemas atbildību par ekskursijas dalībnieku personiskajām mantām, kā arī par negadījumiem, pārkāpumiem, zaudējumiem vai kaitējumu ekskursijas dalībnieku veselībai, kas radušies šo uzvedības un drošības noteikumu pārkāpumu rezultātā.

12. Grupas pedagogi ir atbildīgi par ekskursijas dalībnieku iepazīstināšanu ar uzvedības un drošības noteikumiem pirms došanās uz ekskursijas norises vietu. Savukārt, par kaitējumu un zaudējumiem, kas šo uzvedības un drošības noteikumu pārkāpumu gadījumā ir nodarīti SIA “Rīgas meži” vai trešo personu mantai, darbinieku vai citu personu veselībai, atbildīgi ir ekskursijas dalībnieki vai nepilngadīgo ekskursijas dalībnieku likumiskie pārstāvji. 
Grupas pedagogs(-i) ar savu parakstu apliecina, ka ekskursijas dalībnieki ir iepazīstināti ar visiem augstākminētajiem uzvedības un drošības noteikumiem: 

Pedagoga vārds,         
uzvārds                      ________________________

Pārstāvētā mācību 
iestāde, klase/kurss    ________________________

Ekskursijas/nodarbības 
datums 	________________________

Pedagoga paraksts un paraksta datums*     ________________________

*Nav attiecināms, ja tiek parakstīts ar drošu elektronisko parakstu, kas satur laika zīmogu.

